આપણા પુરાણો અને ઈતિહાસમાં આપણને આ બન્ને પ્રકારના સંકલ્પો જોવા મળે છે. આસુરી સંકલ્પોથી પ્રેરિત નાપાકો માનવતા અને વિશ્વ માટે ઘાતક સાબિત થયા છે. લોક-સંગ્રહના બદલે તેઓ લોક-નિગ્રહમાં લિપ્ત બન્યા. જોકે તેમની સિદ્ધિઓ ઘણી મોટી હતી, તેમણે ત્રણે લોક પર વિજયો મેળવ્યા હતા, તો પણ છેવટે અવતારી ચેતનાએ પોતાના દિવ્ય સંકલ્પ-ધર્મરક્ષા અને અધર્મના વિનાશની પૂર્તિ માટે ધરતી પર અવતરી તેમનો નાશ કર્યો. આ જ ભગવાનનું વચન અને ભારતનો ઈતિહાસ રહ્યો છે.